එහෙත් මෙම රෝහල වෙතින් දිගු කලක් තිස්සේ ලබා ගන්නා ලද එම වෛද්‍ය වාර්තා ලබාගැනිමේ සේවය අධිකරණ වෛද්‍ය විශේෂඥ වරයා රෝහලේ සේවය නොකරන නිසා අසීරුව ඇති බවද එම ප්‍රශ්නයට පිළියම් ලබා ගන්නටද පොලිස් ස්ථානයන්ටද ගැටලු සහගතව පවතින බව උසස් පොලිස් නිලධාරියෙක් පැවැසීය.මෙහිදී අධිකරණ වෛද්‍ය විශේෂඥවරයාගේ සේවය අවශ්‍ය වූ අවස්ථාවලදී එසේ අධිකරණ සාක්කි ලබා ගන්නට සිදුවන පුද්ගලයන් කුරුණෑගල, මහනුවර, පේරාදෙණිය ආදී රෝහල් වෙත යවා එම අධිකරණ වෛද්‍ය වාර්තා එම රෝහල්වල සේවය කරන විශේෂඥ වෛද්‍යවරයා වෙතින් ලබා ගන්නට සිදුව ඇති බව පොලිස් නිලධාරිහුද පවසති.කෑගල්ල මුලික රජයේ රෝහලේ උද්ගතව ඇති මෙම තත්ත්වය පිළිබඳව සෞඛ්‍ය නියෝජ්‍ය ඇමැති ලලිත් දිසානායක මහතා මෙසේ පැවැසීය.කෑගල්ල රජයේ මූලික රෝහලට අවශ්‍ය හැම අංගයක්ම අප විසින් ලබාදී එමඟින් විපුල ඵලදායක සේවාවක් ජනතාවට ලබාදෙන්න අප රජය පියවර ගනු ලැබුවා.එහෙත් එහි උද්ගතව ඇති මෙම තත්ත්වය ගැන අප දැනුවත් කැර නැහැ.